Framkvæmdir ganga vel á Snekkestad í Noregi . Búið er að sprengja rúmalega 180 metra af aðkomugöngum en í heild verða aðkomugöngin 320 metrar . Um er að ræða fyrsta hluta verkefnisins en sjálf járnbrautargöngin eru 2 km að lengd . Menn eru bjartsýnir fyrir framhaldið og góður andi ríkir á vinnustaðnum . Um þessar mundir er verið að undirbúa dag heilagrar Barböru . Heilög Barabara er verndardýrlingur námumanna og líkneski af henni er komið fyrir í göngunum til verndar námumönnum . Um er að ræða kaþólskan sið sem hefur fest sig í sessi í tengslum við námugröft . Heilög Barbara verndar einnig steinsmiði , jarðfræðinga , slökkviliðsmenn og múrara svo nokkrar starfsgreinar séu nefndar .